钦定古今图书集成/方舆汇编/职方典/第1420卷 > 思恩府户口考 府志
## 钦定古今图书集成/方舆汇编/职方典/第1420卷 > 思恩府户口考 府志

府总

康熙十二年，查实在汉土二十三属，活丁口二万九千三百三十五口；内武缘县荒熟丁七千九百二十六丁。其西隆等新改流二州县暨九土属、九土司、一峒、一堡活口。

武缘县

顺治十六年开辟。十八年开征户口一千七百八十二户。

熟人丁三千六百五十丁零七釐九毫。

康熙九年报垦，十二年，又增三十四丁七分三釐。

《通共》熟丁六千一百九十四丁八分零。十年以后报垦之丁，尚未起科，未入熟数。

西隆州

原属“土司” ，民居散处，迁徙无常，从无烟户可稽。

皇清改流设县，亦不编丁。今查六里一甲，仅有三百。

零九户，共一千九百五十四口。

白山土司

户二百七十四。口六百六十四。

按《司志》：“白山、狼猺杂处，山多田少。自明嘉靖年间抚平之后，改设为司。所辖十六城头，例不编丁。” 今约本司目民共八十七户，男妇共九百八十五名口。

兴隆土司

司多系猺獞，岩居穴处，栖止靡定，无烟户可稽，例不编丁。惟所辖十六城头目，民仅三百户、八百三十一口。

定罗土司

民多散处山隅，迁徙靡常。自古以来，无编丁立户，止有十二城头及各村内，共计三百二十五家，八百九十六口。

旧城土司

建置以来，例不编丁立户。今查十一城头止三百八十五户，共一千零六十二口。

下旺土司

自古不编烟户，丁户惟有十二城头，共二百家，七百六十口。

那马土司

自古例不编丁，原额编立民兵，佃民一千二百三十五家。自明末叠遭兵变，逃亡殆尽。今现在三百三十五家，八百七十六口。

都阳土司

古来未编户，明末兵变，仅存孑遗。总计通司目民共二百零五家，五百七十五口。

古零土司

原无版籍，例不编丁。明嘉靖年间，查有三百五十馀户。万历七年，被八寨峒贼占去古刘大六二十九户，额收二十九户，额收二十七户，归入司官，将其田地以作禄田。迨至明末，兵乱杀掳，户绝人稀，多方抚集。今现在止有二百三十五户。共计人丁八百七十五口。

安定土司

明万历年间，约计一千一百有馀户；自明末兵变，逃亡过半，今止有三百五十户、一千五百三十五口。

何旺堡

原系兵户，例不编丁。今查七村共五十六家，男妇共一百二十九口。。